

SYSTÉM HODNOTENIA ŽIAKOV

šk. rok 2023/2024

Prerokovaný a schválený na pedagogickej rade 4.9. 2023



Čataj, 4.9. 2023 Mgr. Silvia Fabóová, riaditeľka školy

OBSAH

[1 Systém hodnotenia žiakov primárneho vzdelávania](#_Toc351627606) 4

[**1.1 Klasifikované predmety v 1. – 4. ročníku**](#_Toc351627608) **4**

[**1.1.1 Slovenský jazyk**](#_Toc351627609) **4**

[**1.1.2 Matematika**](#_Toc351627610) **7**

[**1.1.3 Prírodoveda**](#_Toc351627611) **7**

[**1.1.4 Vlastiveda**](#_Toc351627612) **7**

[**1.1.5 Anglický jazyk**](#_Toc351627613) **8**

[**1.1.6 Informatika**](#_Toc351627614) **9**

[**1.1.7 Výchovné predmety**](#_Toc351627615) **9**

[**1.1.8 Bodová klasifikačná stupnica**](#_Toc351627616) **16**

[2 Systém hodnotenia žiakov s vývinovými poruchami učenia](#_Toc351627632) 17

[**2.1 Dyslexia**](#_Toc351627633) **17**

[**2.2 Dysgrafia**](#_Toc351627634) **17**

[**2.3 Dysortografia**](#_Toc351627635) **17**

**3 Školská stratégia znižovania školského neúspechu a podporné opatrenia pre žiakov**

 **v závislosti od výchovno-vzdelávacích potrieb žiakov.......................................................18**

**Všeobecné informácie**

Systém hodnotenia žiakov je vnútorný dokument školy, ktorý zhromažďuje všetky údaje

o hodnotení a klasifikovaní žiakov v Základnej škole s materskou školou v Čataji.

Systém hodnotenia je rozdelený na časti:

**A. Systém hodnotenia pre primárne vzdelávanie**

**B. Systém hodnotenia žiakov s vývinovými poruchami učenia – bez integrácie**

Klasifikácia a hodnotenie žiakov vychádza z

-  *METODICKÉHO POKYNU na hodnotenie žiakov základných škôl č. 22/2011 z 1. mája 2011.*

Systémom hodnotenia sa riadia všetci pedagogickí zamestnanci. So systémom hodnotenia sú oboznámení všetci žiaci školy, rodičia, je umiestnený na viditeľnom mieste budove a je zverejnený na internetovej stránke školy www.zscataj.edupage.org

K systému hodnotenia sa môžu vyjadriť rodičia na zasadnutí Rady školy a to prostredníctvom zástupcov rodičov. Opodstatnené návrhy na zmenu alebo doplnenie budú prerokované na pedagogickej rade.

Systém hodnotenia bol prerokovaný a schválený v pedagogickej rade dňa 4. septembra 2023.

**Systém hodnotenia nadobúda účinnosť 4. septembra 2023. Jeho platnosť je na dobu neurčitú, prípadne do ďalšej zmeny.**

# Systém hodnotenia žiakov primárneho vzdelávania

## Klasifikované predmety v 1. – 4. ročníku

Klasifikované sú všetky predmety v 1. až 4. ročníku.

Celkový prospech – **v 1. *– 4. ročníku:*** *Prospel s vyznamenaním*

 *Prospel veľmi dobre*

 *Prospel*

 *Neprospel*

### Slovenský jazyk

Hodnotíme vzťah a prístup k predmetu, schopnosť samostatne riešiť daný problém, úpravu a vedenie zošita, aktivitu na vyučovaní, písomné práce na záver prebratého tematického celku, rozcvičky a bleskovky, tvorivé cvičenia, doplňovacie cvičenia, odpisy, prepisy textov, , prednes, techniku čítania, čítanie s porozumením a výrazné čítanie, reprodukcie textov, orientáciu v texte, krátke slohové práce, čitateľskú gramotnosť – čítanie s porozumením.

V slovenskom jazyku sú klasifikované známkou všetky zložky jazykovej výchovy – čítanie, písanie, sloh a gramatika.

Žiaci 2. – 4. ročníka píšu **3x ročne písomné práce zo SJL** (vstupné, polročné, výstupné- zostavujú učitelia príslušných predmetov a sú zosúladené s prebraným učivom). Vyhodnocované sú bodovou stupnicou. Polročné a výstupné píšu aj žiaci 1.roč.

Výsledky výstupných previerok sú porovnávané so vzdelávacími štandardami a ich úspešnosť, prípadne nedostatky sú rozobrané na zasadnutiach metodického združenia. Na odstránenie nedostatkov sú navrhnuté opatrenia.

|  |  |  |  |  |
| --- | --- | --- | --- | --- |
| **Ročník** | **Kontrolné diktáty - počet/zameranie** | **vstupné práce** **termín** | **polročné** | **výstupné riaditeľské previerky** |
| **I.** | **Opakovanie učiva z 1.roč.** | **-** | január | jún |
|  |  | **Opakovanie učiva z 1.roč.** | september | január | jún |
|  |  | **Hláska a písmeno (ch,dz,dž)** |
|  |  | **Samohláska ä** |
|  |  | **Dvojhlásky** |
|  |  | **Tvrdé spoluhlásky** |
| **II.** | 10 | **Opakovanie učiva za 1.polrok** |
| **Mäkké spoluhlásky** |
| **Slabiky de,te,ne,le, di,ti,ni,li** |
| **Vety** |
| **Opakovanie učiva z 2.roč.** |
| **III.** | 10 | **Opakovanie učiva z 2.roč.** | september | január | jún |
| **Slová s l,ĺ,r,ŕ** |
| **Vybrané slová po b** |
| **Vybrané slová po m** |
| **Vybrané slová po p** |
| **Opakovanie učiva za 1.polrok** |
| **Vybrané slová po r,s** |
| **Vybrané slová po v,z** |
| **Slovné druhy** |
| **Opakovanie učiva z 3.roč.** |
| **Rozsah kontrolných diktátov v jednotlivých ročníkoch:**1.ročník: 10 – 15 plnovýznamových slov2.ročník: 20 – 30 plnovýznamových slov3.ročník: 30 – 40 plnovýznamových slov4.ročník: 40 – 50 plnovýznamových slovTento rozsah slov platí aj pri prepise a odpise textu. |
| **Ročník** | **Kontrolné diktáty - počet/zameranie** | **vstupné práce** **termín** | **polročné** | **výstupné riaditeľské previerky** |
| **IV.** | 10 | **Opakovanie učiva z 3.roč.** | september | január | jún |
| **Vybrané slová po b,m** |
| **Vybrané slová po p,r** |
| **Vybrané slová po s,v,z** |
| **Spodobovanie** |
| **Opakovanie učiva za 1.polrok** |
| **Vlastné podstatné mená** |
| **Ohybné slovné druhy** |
| **Neohybné slovné druhy** |
| **Opakovanie učiva zo 4.roč.** |

Klasifikačná stupnica na hodnotenie diktátov je záväzná pre 2. – 4. ročník. Na slovenskom jazyku sa v 2. – 4. ročníku sa môžu pravidelne písať pravopisné cvičenia zamerané na upevňovanie preberaného učiva. Pred každým kontrolným diktátom sa píšu nácvičné diktáty, ktoré sú neklasifikované, učiteľ vyčísli len počet chýb.

Klasifikačná stupnica na hodnotenie diktátov pre primárne vzdelávanie:

**Počet chýb známka v 1.- 4.roč.:**

**0 – 2 1**

**3 – 4 2**

**5 – 7 3**

**8– 10 4**

**11 - viac 5**

### Matematika

Hodnotíme vzťah a prístup k predmetu, schopnosť samostatne riešiť daný problém, úpravu a vedenie zošita, aktivitu na vyučovaní, písomné práce na záver prebratého tematického celku, rozcvičky a bleskovky, ústne pamäťové počítanie, presnosť a estetiku rysovania.

Žiaci 2. – 4. ročníka píšu z matematiky pravidelne päťminútovky, matematické rozcvičky a krátke písomné práce.

|  |  |  |  |
| --- | --- | --- | --- |
| **ročník** | **Vstupné práce -****termín** | **Polročné****previerky** | **Výstupné riaditeľské previerky** |
| **I.** | - | január | **jún** |
| **II.** | september | január | **jún** |
| **III.** | september | január | **jún** |
| **IV.** | september | január | **jún** |

Výstupné previerky matematiky sú predpísané vedením školy a ich výsledky sa zhodnocujú a porovnávajú s predošlými ročníkmi. Sú súčasťou hodnotiacej správy školy za príslušný školský rok. Krátke previerky - možné písať každú vyučovaciu hodinu.

### Prírodoveda, Prvouka

Hodnotíme vzťah a prístup k predmetu, schopnosť samostatne odpovedať , úpravu a vedenie zošita, aktivitu na vyučovaní. Preverovanie vedomostí realizujeme formou ústneho skúšania, krátkych písomných prác po tematickom celku. Získavanie podkladov na hodnotenie možno doplniť o hodnotenie projektov na témy viažuce sa k preberanému učivu, úprava zošitov.

projekt/písomná odpoveď/ústna odpoveď – min. 1 známka za polrok

### Vlastiveda

Hodnotíme vzťah a prístup k predmetu, schopnosť samostatne odpovedať , úpravu a vedenie zošita, aktivitu na vyučovaní. Preverovanie vedomostí realizujeme formou ústneho skúšania, krátkych písomných prác po tematickom celku. Získavanie podkladov na hodnotenie možno doplniť o hodnotenie projektov na témy viažuce sa k preberanému učivu, úprava zošitov.

projekt/písomná odpoveď/ústna odpoveď – min. 1 známka za polrok

### Anglický jazyk

Pri vyučovaní anglického jazyka v mladšom školskom veku treba prírastok vedomosti skôr sledovať a zisťovať ako hodnotiť známkami. Pomocou slovného hodnotenia, zohľadňovať jeho kreativitu , vyjadrovacie schopnosti, sociálne správanie, rečové zručnosti, uspokojiť prirodzenú potrebu dieťaťa informovať sa o vlastnom pokroku správnymi formami a nedotknúť sa pritom dieťaťa.

Hodnotiť žiaka a následne klasifikovať musíme komplexne, na princípe individuálneho prístupu k osobnosti a hľadať u žiaka predovšetkým dobré veci. Snažíme sa pri klasifikácii sledovať a zisťovať prírastok vedomostí. Klasifikáciu môžeme obohatiť aj o slovného hodnotenie, nasledovne:

*Very good! / Veľmi dobré.*

*Good! / Dobré.*

*Good but you could do better! Dobré, ale môže to byť lepšie.*

*Try harder you can do it! Usiluj sa viac.*

Taktiež je potrebné rozvíjať u žiakov správne sebahodnotenie i hodnotenie navzájom.

Hodnotíme a klasifikujeme: komunikačné zručnosti v jazyku (v potrebnej miere, jazykové schopnosti, umelecké a psychomotorické schopnosti, analýzy problémov a schopnosti ich riešenia, počúvanie a schopnosti viesť dialóg.

Povinné hodnotenie: projekty na tému viažucu sa k prebratému učivu, testy po lekciách, ústne skúšanie. Nepovinné hodnotenie : úprava zošitov.

Prehľad hodnotenia:

1. - 2. ročník – nepísaná forma výučby jazyka, ústne preverovanie

3. – 4. ročník po každej lekcii preskúšanie slovnej zásoby (ústne, písomne) po každej piatej lekcii test

Projekty – klasifikuje sa predovšetkým obsahová stránka.

###  Informatika

### - priebežné hodnotenie sa uskutočňuje pri hodnotení čiastkových výsledkov a prejavov žiaka na vyuč. hodinách, má hlavne motivačný charakter. Učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť

### - celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

### Kritéria hodnotenia:

### - ústne skúšanie- pojmy, pravidlá, pomenovanie častí

### - riešenie úloh

### – priama práca na počítači,

### - práca na projektoch schopnosť pracovať samostatne a v skupine na projekte, spolupráca s inými miera schopnosti samostatne prezentovať pred spolužiakmi svoju prácu

### - projekt dokončenie začatej práce

### - stupeň tvorivosti a samostatnosti prejavu

### - kvalita a výsledky činnosti

### - vzťah žiaka k činnostiam a záujem o ne

###  - uplatňovanie naučených schopností, praktických zručností a ich aplikácia

###  - schopnosť sebahodnotenia a hodnotenia iných

### - schopnosť samostatne o svojom konaní a správaní sa rozprávať a odpovedať na kladené otázky Žiakom nehodnotíme estetickú stránku ich práce- oblasť výtvarnú, ale schopnosť pracovať s počítačom, riešiť úlohy a problémy- oblasť informatiky

**1.1.7 Výchovné predmety**

Hodnotenie žiakov výchovných predmetov má **motivačnú, informatívnu, komparatívnu a korekčnú funkciu**. Hodnotenie sa považuje za akt objektívnej spätnej väzby, motivačný a výchovný prostriedok, ako aj prostriedok pozitívneho podporovania zdravého sebahodnotenia žiaka.

Charakter hudobnej a výtvarnej výchovy vyžaduje hodnotiť postoj žiaka k hudbe a umeniu, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a umení a v snahe zlepšovať svoje hudobné a výtvarné prejavy.

**Hudobná výchova**

Charakter hudobnej výchovy vyžaduje hodnotiť postoj žiaka k hudbe, jeho formujúce sa

názory na svet, ktorý ho obklopuje, jeho estetické úsudky, snahu vzdelávať sa v hudbe

a zlepšovať svoje hudobné prejavy.

Hodnotenie hudobnej výchovy je špecifické, pretože musí zohľadniť špecifický prínos

hudobnej výchovy k vzdelanostnému rastu a formovaniu osobnosti žiaka.

Dôležitá je motivačná funkcia hodnotenia, a to najmä pri menej nadaných žiakov. Teda

aktuálny výkon žiaka hodnotíme vzhľadom na jeho možnosti. Hodnotenie HV vyžaduje

osobný, diferencovaný prístup učiteľa k žiakovi.

Ťažiskovou formou hodnotenia je slovné hodnotenie a na základe pozorovania hodnotenie

známkou. Podklady na hodnotenie a klasifikáciu výchovno - vzdelávacích výsledkov žiaka

získava učiteľ najmä týmito **metódami, formami a prostriedkami:**

* sledovaním stupňa rozvoja individuálnych osobnostných predpokladov a nadania
* sústavným pozorovaním hudobných prejavov žiaka a jeho pozornosti na vyučovaní -
neodporúča sa vyžadovať sólový hudobný výkon žiaka, úroveň hudobných činností
sledujeme v skupinách
* hodnotíme reakcie žiaka na hudbu slovom, pohybom, prípadne výtvarným prejavom
* v prípade mimoriadne nadaného alebo zaostalého žiaka rozhovormi so žiakom
a zákonnými zástupcami žiaka

**Kritériá hodnotenia: Výborný**

* je usilovný, vytrvalý, pracuje primerane svojmu veku, prevažne samostatne, tvorivo
a pohotovo uplatňuje osvojené zručnosti, vedomosti, návyky v úlohách
* úspešne ich rozvíja v skupinovom a individuálnom prejave
* dokáže vyjadriť veku primerané postoje, názory na hudobné umenie
* individuálny spev nie je podmienkou, pokiaľ sa úspešne a aktívne realizuje
v ostatných hudobných činnostiach

**Chválitebný**

* je menej samostatný, iniciatívny a tvorivý
* menej využíva svoje schopnosti v individuálnom a kolektívnom prejave

**Dobrý**

* chýba mu iniciatívnosť a tvorivosť
* je málo aktívny a snaživý, potrebuje sústavnú pomoc a povzbudenie učiteľa

**Dostatočný**

žiak realizuje edukačné úlohy na nízkej úrovni bez vlastného vkladu **Nedostatočný**

žiak nespĺňa kritériá

**Výtvarná výchova**

Ťažiskovou formou hodnotenia je osobný rozhovor so žiakom, v ktorom učiteľ žiakovi

poskytne citlivú, veku primeranú, analyticky podloženú spätnú väzbu o rôznych aspektoch

jeho činnosti. Žiaka vedieme k sebahodnoteniu.

Žiak je hodnotený z úloh v rámci rozličných metodických radov, aby bola vyváženosť výkonu

žiaka, nakoľko môžu byť rozdiely vzhľadom na rôznorodosť záujmov a schopností žiakov.

Berieme ohľad na to, že výtvarný prejav súvisí s fantáziou, sebaprojekciou, záujmami

a intímnym svetom žiaka a že toto hľadisko sa bude prejavovať v jeho riešení výtvarných

úloh. Uprednostňujeme osobný, diferencovaný prístup,

Výsledok výtvarných činností (artefakt) nie je jediným predmetom hodnotenia, ale zvažujeme

všetky nižšie vymenované kritériá.

Hodnotíme proces výtvarných činností, prípravu pomôcok, pretože práve v rámci tohto procesu dochádza k formácii osobnosti žiaka a k získaniu kompetencií - k napĺňaniu cieľov výtvarnej výchovy.

Podklady na hodnotenie a klasifikáciu výchovno - vzdelávacích výsledkov žiaka získava učiteľ najmä týmito **metódami, formami a prostriedkami:**

* sledovaním stupňa rozvoja individuálnych osobnostných predpokladov a nadania
hodnotením prístupu k činnostiam z hľadiska prípravy pomôcok, tvorivosti,
experimentovania, cieľavedomosti riešení, záujmu o činnosti v rámci edukačných úloh
a schopnosti spolupracovať, zároveň zaujať stanoviská k výsledkom svojej práce
a práce spolužiakov
* v prípade mimoriadne nadaného alebo zaostalého žiaka rozhovormi so žiakom
a zákonnými zástupcami žiaka.

**Kritériá hodnotenia: Výborný**

* je usilovný, vytrvalý, pracuje primerane svojmu veku, prevažne samostatne, tvorivo
a pohotovo uplatňuje osvojené zručnosti, vo výtvarnom prejave
* ovláda zručnosti (technické, nástrojové, materiálové, podľa požiadaviek ročníkových
kompetencií na vynikajúcej úrovni)
* dokáže vyjadriť veku primerané postoje
* dokáže rešpektovať vlastný tvorivý výsledok a je tolerantný voči tvorivým prejavom,
názorom a vkusu iných

• zrealizoval artefakt primerane svojmu veku a schopnostiam

**Chválitebný**

• v podstate spĺňa kritériá 1. stupňa hodnotenia, ale je menej samostatný, iniciatívny
a tvorivý

**Dobrý**

• chýba mu iniciatívnosť a tvorivosť, nerozlišuje svoju flexibilnosť, neosvojuje si nové
vyjadrovacie prostriedky, podlieha stereotypom

**Dostatočný**

• žiak realizuje edukačné úlohy na nízkej úrovni bez vlastného vkladu

**Nedostatočný**

žiak nespĺňa kritériá, nemá záujem o výtvarné aktivity, neguje vyučovací proces.

**Telesná a športová výchova**

Hodnotenie telesnej a športovej výchovy má výnimočné a špecifické postavenie v rámci vzdelávania žiakov mladšieho školského veku, pričom vychádza zo všeobecných cieľov vzdelávacej oblasti „Zdravie a pohyb" platné pre celú školskú telesnú a športovú výchovu.

Žiaci sú hodnotení slovne a písomne, hodnotenie je komplexné, založené na princípe individuálneho prístupu k osobnosti. Hlavným kritériom hodnotenia je individuálne zlepšenie v pohybových zručnostiach, vedomostiach, psychomotorických schopnostiach, v snahe o lepšie výkony, ale aj angažovanosť v telesnej výchove. V smere k žiakovi prevláda pozitívne hodnotenie.

**Metódy a formy:**

* dosiahnutá úroveň vyššie uvedených požiadaviek na výkony žiakov, resp. evidentná
snaha o ich dosiahnutie a prekročenie,
* evidentný prejav radosti, netrpezlivosti pred vyučovaním telesnej výchovy, ale aj
prejavený záujem o dianie, obsah a priebeh telovýchovného procesu,
* objem a intenzita vynakladaného úsilia, zaujatie, celková aktivita, snaha o zvládnutie
(osvojenie) učiva, túžba po lepšom individuálnom výkone, vyžiadanie hodnotenia
výkonu v priebehu vyučovania telesnej a športovej výchovy,
* aktivita v záujmovej školskej a mimoškolskej telesnej a športovej výchove, vrátane rekreačných foriem v kruhu rodiny,
* prejavy záujmu i schopnosť viesť dialóg na aktuálne, žiackej úrovni primerané témy s
telovýchovnou problematikou.

**Kritériá na priebežné hodnotenie požadovanej intenzity reálneho postoja žiakov k vlastnému zdraviu:**

* dosiahnutá úroveň, rozsah a kvalita osvojenia poznatkov a vedomostí v príslušnej
oblasti (zdravoveda - hygiena, životospráva),
* reálne prejavený záujem a aktivita v starostlivosti o hygienu tela, odevu, ale i hygienu
prostredia,
* primeraná angažovanosť i aktivita na hodinách telesnej a športovej výchovy,
* primeraná ostražitosť v priebehu telovýchovnej činnosti a pri rizikových formách
telovýchovnej aktivity,
* primeraná frekvencia a objem pohybovej aktivity v režime dňa, ale aj jej cieľavedomé
vyhľadávanie a využívanie

**Výborný**

Žiak si osvojí hodnotenú pohybovú činnosť tak, že ju vykonáva technicky správne, účelne,

rytmicky. Orientuje sa v priestore, má pekné držanie tela, pohyb v súlade s hudbou.

V pohybovej činnosti preukazuje samostatnosť, tvorivosť. V hre je iniciatívny, dodržiava

pravidlá a účelne uplatňuje osvojené herné činnosti. Vedomosti žiaka sú celistvé a presné

Uplatňuje ich samostatne pri riešení úloh. Má aktívny vzťah k telovýchovnej, športovej a

turistickej činnosti a záujem o vlastné telesné zdokonaľovanie. Je aktívny v mimoškolskej a

športovej činnosti.

**Chválitebný**

Žiak vykonáva pohyb - s drobnými chybami v technike ale účelne, plynule, rytmicky.

Orientuje sa v priestore, v držaní telá má malé nedostatky podobne ako vo vyjadrení hudby

pohybom. V hre je kolektívny a zriedka porušuje pravidlá hry. Žiakove vedomosti sú

v podstate celistvé a presné ( s nevýznamnými chybami). Uplatňuje ich s malou pomocou

učiteľa pri riešení pohybových úloh.

**Dobrý**

Žiak vykonáva pohyb s väčšími chybami v technike nie vždy účelne, v priestore sa chybne

orientuje. Porušuje plynulosť a rytmus pohybu a jeho súlad s hudbou. Má väčšie nedostatky

v držaní tela, pohyb vykonáva s malou pomocou alebo v uľahčených podmienkach.

Čiastočne napodobňuje ostatných. V hre je málo pohotový, neiniciatívny, málo kolektívny a

často porušuje pravidlá. Vedomosti žiaka majú medzery a chyby. Pri ich uplatňovaní

potrebuje pomoc učiteľa. K telovýchovnej činnosti má nevyhranený postoj.

**Dostatočný**

Žiak pohyb vykonáva s veľkými technickými chybami, alebo len čiastočne, resp. ho vykonáva

s veľkou pomocou učiteľa. Veľmi zle sa orientuje v priestore, silne porušuje plynulosť a

rytmus pohybu, ako aj jeho súlad s hudbou. V hre je zväčša nepohotový, netvorivý, pasívny,

nekolektívny a porušuje pravidlá. Vedomosti žiaka majú vážne medzery a chyby. Žiak ich vie

uplatniť len pri riešení ľahkých úloh a s pomocou učiteľa. Jeho postoj k telesnej a športovej výchove je negatívny.

**Nedostatočný**

Žiakove vedomosti sú veľmi medzerovité, nesústavné, chybné. Žiak sa ani nepokúsi

vykonávať pohyb alebo vykoná iný pohyb. Nie je schopný hrať v kolektíve. Žiak vôbec

neprejavuje úsilie plniť uložené úlohy na hodinách telesnej a športovej výchovy. Má negatívny postoj k hodinám telesnej a športovej výchovy so snahou vyhnúť sa tejto činnosti.

**Pracovné vyučovanie**

Pracovné vyučovanie má na prvom stupni ZŠ medzi ostatnými predmetmi významné postavenie. Je to špecifický predmet, v ktorom sa hodnotí duševná a manuálna činnosť. U žiakov hodnotíme ako sa im podarilo zhotoviť rôzne jednoduché výrobky a úžitkové predmety. V samostatnom pracovnom procese sa formujú a hodnotia začiatočné i už nadobudnuté technické vedomosti, zručnosti a návyky.

**Kritériá hodnotenia: Výborný**

Žiak ovláda poznatky, pojmy a zákonitosti podľa učebných osnov a vie ich pohotovo využívať

pri intelektuálnych, motorických, praktických a iných činnostiach. Samostatne a tvorivo

uplatňuje osvojené vedomosti a kľúčové kompetencie pri riešení jednotlivých úloh, hodnotení

javov a zákonitostí. Jeho prejav je správny, výstižný. Výsledky jeho činností sú kvalitné až

originálne.

**Chválitebný**

Žiak ovláda poznatky, pojmy a zákonitosti podľa učebných osnov a vie ich pohotovo

využívať. Má osvojené kľúčové kompetencie, ktoré tvorivo aplikuje pri intelektuálnych,

motorických, praktických a iných činnostiach. Uplatňuje osvojené vedomosti a kľúčové

kompetencie pri riešení jednotlivých úloh, hodnotení javov a zákonitostí samostatne a

kreatívne alebo s menšími podnetmi učiteľa. Jeho prejav má občas nedostatky v správnosti,

presnosti a výstižnosti. Výsledky jeho činností sú kvalitné, bez väčších nedostatkov.

**Dobrý**

Žiak má v celistvosti a úplnosti osvojenie poznatkov, pojmov a zákonitostí podľa učebných

osnov a pri ich využívaní má nepodstatné medzery. Má osvojené kľúčové kompetencie, ktoré

využíva pri intelektuálnych, motorických, praktických a iných činnostiach s menšími

nedostatkami. Na podnet učiteľa uplatňuje osvojené vedomosti a kľúčové kompetencie pri

riešení jednotlivých úloh, hodnotení javov a zákonitostí. Podstatnejšie nepresnosti dokáže s

učiteľovou pomocou opraviť. V prejave má častejšie nedostatky v správnosti, presnosti,

výstižnosti. Výsledky jeho činností sú menej kvalitné.

**Dostatočný**

Žiak má závažné medzery v celistvosti a úplnosti osvojenia poznatkov a zákonitostí podľa

učebných osnov ako aj v ich využívaní. Pri riešení teoretických a praktických úloh s

uplatňovaním kľúčových kompetencií sa vyskytujú podstatné chyby. Je nesamostatný pri

využívaní poznatkov a hodnotení javov. Jeho prejav má často v správnosti, presnosti a

výstižnosti vážne nedostatky. V kvalite výsledkov jeho činností sa prejavujú omyl. Vážne

nedostatky dokáže žiak s pomocou učiteľa opraviť.

**Nedostatočný**

Žiak si neosvojil vedomosti a zákonitosti požadované učebnými osnovami, má v nich

závažné medzery, preto ich nedokáže využívať. Pri riešení teoretických a praktických úloh s

uplatňovaním kľúčových kompetencií sa vyskytujú značné chyby. Je nesamostatný pri

využívaní poznatkov, hodnotení javov, nevie svoje vedomosti uplatniť ani na podnet učiteľa.

Jeho prejav je nesprávny, nepresný.

**Náboženská výchova a Etická výchova**

**Kritériá hodnotenia: Výborný**

* je usilovný, vytrvalý, pracuje primerane svojmu veku, prevažne samostatne, tvorivo
a pohotovo uplatňuje osvojené vedomosti a zručnosti
* aktívne sa zapája do vyučovacieho procesu
* dokáže vyjadriť veku primerané postoje

**Chválitebný**

• v podstate spĺňa kritériá 1. stupňa hodnotenia, ale je menej samostatný, iniciatívny
 v osvojených vedomostiach má menšie medzery

**Dobrý**

• chýba mu iniciatívnosť a tvorivosť, potrebuje sústavnú pomoc a podporu učiteľa

**Dostatočný**

• žiak realizuje edukačné úlohy na nízkej úrovni

**Nedostatočný**

žiak nespĺňa kritériá, nemá záujem o aktivity realizované na vyučovaní, neguje vyučovací proces.

###  1.1.8 Bodová klasifikačná stupnica

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Celkový PB | **100-90%** | **89-75%** | **74-50%** | **49-30%** | **29-0%** | ***55*** | 55-50 | 49-41 | 40-28 | 27-17 | 16-0 |
| ***10*** | 10–9 | 8–7 | 6–5 | 4–3 | 2–0 | ***56*** | 56-50 | 49-42 | 41-28 | 27-17 | 16-0 |
| ***11*** | 11–10 | 9–8 | 7–6 | 5–3 | 2–0 | ***57*** | 57-51 | 50-43 | 42-29 | 28-17 | 16-0 |
| ***12*** | 12–11 | 10–9 | 8–6 | 5–4 | 3–0 | ***58*** | 58-52 | 51-44 | 43-29 | 28-17 | 16-0 |
| ***13*** | 13–12 | 11–10 | 9–7 | 6–4 | 3–0 | ***59*** | 59-53 | 52-44 | 43-30 | 29-18 | 17-0 |
| ***14*** | 14–13 | 12–11 | 10–7 | 6–4 | 3–0 | ***60*** | 60-54 | 53-45 | 44-30 | 29-18 | 17-0 |
| ***15*** | 15–14 | 13–11 | 10–8 | 7–5 | 4–0 | ***61*** | 61-55 | 54-46 | 45-31 | 30-18 | 17-0 |
| ***16*** | 16–14 | 13–11 | 10–8 | 7–5 | 4–0 | ***62*** | 62-56 | 55-47 | 46-31 | 30-19 | 18-0 |
| ***17*** | 17–15 | 14–13 | 12–9 | 8–5 | 4–0 | ***63*** | 63-57 | 56-47 | 46-32 | 31-19 | 18-0 |
| ***18*** | 18–16 | 15–14 | 13–9 | 8–5 | 4–0 | ***64*** | 64-58 | 57-49 | 48-32 | 31-19 | 18-0 |
| ***19*** | 19–17 | 16–14 | 13–10 | 9–6 | 5–0 | ***65*** | 65-59 | 58-49 | 48-33 | 32-20 | 19-0 |
| ***20*** | 20–18 | 17–15 | 14–10 | 9–6 | 5–0 | ***66*** | 66-59 | 58-50 | 49-33 | 32-20 | 19-0 |
| ***21*** | 21–19 | 18–16 | 15–11 | 10–6 | 5–0 | ***67*** | 67-60 | 59-50 | 49-34 | 33-20 | 19-0 |
| ***22*** | 22–20 | 19–17 | 16–11 | 10–7 | 6–0 | ***68*** | 68-61 | 60-51 | 50-34 | 33-20 | 19-0 |
| ***23*** | 23–21 | 20–17 | 16–12 | 11–7 | 6–0 | ***69*** | 69-62 | 61-52 | 51-35 | 34-21 | 20-0 |
| ***24*** | 24–22 | 21–18 | 17–12 | 11–7 | 6–0 | ***70*** | 70-63 | 62-53 | 52-35 | 34-21 | 20-0 |
| ***25*** | 25–23 | 22-19 | 18–13 | 12–8 | 7–0 | ***71*** | 71-64 | 63-53 | 52-36 | 35-21 | 20-0 |
| ***26*** | 26–23 | 22-20 | 19–13 | 12–8 | 7–0 | ***72*** | 72-65 | 64-54 | 53-36 | 35-22 | 21-0 |
| ***27*** | 27–24 | 23–20 | 19–14 | 13–8 | 7–0 | ***73*** | 73-66 | 65-55 | 54-37 | 36-22 | 21-0 |
| ***28*** | 28–25 | 24–21 | 20–14 | 13–8 | 7–0 | ***74*** | 74-67 | 66-56 | 55-37 | 36-22 | 21-0 |
| ***29*** | 29–26 | 25–22 | 21–15 | 14–9 | 8–0 | ***75*** | 75-68 | 67-56 | 55-38 | 37-23 | 22-0 |
| ***30*** | 30-27 | 26–23 | 22–15 | 14–9 | 8–0 | ***76*** | 76-68 | 67-57 | 56-38 | 37-23 | 22-0 |
| ***31*** | 31–28 | 27–23 | 22–16 | 15–9 | 8–0 | ***77*** | 77-69 | 68-58 | 57-39 | 38-23 | 22-0 |
| ***32*** | 32–29 | 28–24 | 23–16 | 15–10 | 9–0 | ***78*** | 78-70 | 69-59 | 58-39 | 38-23 | 22-0 |
| ***33*** | 33-30 | 29–25 | 24–17 | 16–10 | 9–0 | ***79*** | 79-71 | 70-59 | 58-40 | 39-24 | 23-0 |
| ***34*** | 34–31 | 30-26 | 25-17 | 16–10 | 9–0 | ***80*** | 80-72 | 71-60 | 59-40 | 39-24 | 23-0 |
| ***35*** | 35–32 | 31–26 | 25–18 | 17–11 | 10-0 | ***81*** | 81-73 | 72-61 | 60-41 | 40-24 | 23-0 |
| ***36*** | 36–32 | 31-27 | 26–18 | 17–11 | 10-0 | ***82*** | 82-74 | 73-62 | 61-41 | 40-25 | 24-0 |
| ***37*** | 37–33 | 32–28 | 27–19 | 18–11 | 10-0 | ***83*** | 83-75 | 74-62 | 61-42 | 41-25 | 24-0 |
| ***38*** | 38–34 | 33–29 | 28-19 | 18–11 | 10-0 | ***84*** | 84-76 | 75-63 | 62-43 | 42-26 | 25-0 |
| ***39*** | 39-35 | 34-29 | 28-20 | 19–12 | 11-0 | ***85*** | 85-77 | 76-65 | 64-43 | 42-26 | 25-0 |
| ***40*** | 40-36 | 35-30 | 29-20 | 19–12 | 11-0 | ***86*** | 86-77 | 76-65 | 64-43 | 42-26 | 25-0 |
| ***41*** | 41-37 | 36-31 | 30-21 | 20–12 | 11-0 | ***87*** | 87-78 | 77-65 | 64-44 | 43-26 | 25-0 |
| ***42*** | 42-38 | 37-32 | 31-21 | 20–12 | 11-0 | ***88*** | 88-79 | 78-66 | 65-44 | 43-26 | 25-0 |
| ***43*** | 43-39 | 38-32 | 31-22 | 21-13 | 12-0 | ***89*** | 89-80 | 79-67 | 66-45 | 44-27 | 26-0 |
| ***44*** | 44-40 | 39-33 | 32-22 | 21-13 | 12-0 | ***90*** | 90-81 | 80-68 | 67-45 | 44-27 | 26-0 |
| ***45*** | 45-41 | 40-34 | 33-23 | 22-14 | 13-0 | ***91*** | 91-82 | 81-68 | 67-46 | 45-27 | 26-0 |
| ***46*** | 46-41 | 40-35 | 34-23 | 22-14 | 13-0 | ***92*** | 92-83 | 82-69 | 68-46 | 45-28 | 27-0 |
| ***47*** | 47-42 | 41-35 | 34-24 | 23-14 | 13-0 | ***93*** | 93-84 | 83-70 | 69-47 | 46-28 | 27-0 |
| ***48*** | 48-43 | 42-36 | 35-24 | 23-14 | 13-0 | ***94*** | 94-85 | 84-71 | 70-47 | 46-28 | 27-0 |
| ***49*** | 49-44 | 43-37 | 36-25 | 24-15 | 14-0 | ***95*** | 95-86 | 85-71 | 70-48 | 47-29 | 28-0 |
| ***50*** | 50-45 | 44-38 | 37-25 | 24-15 | 14-0 | ***96*** | 96-86 | 85-72 | 71-48 | 47-29 | 28-0 |
| ***51*** | 51-46 | 45-38 | 37-26 | 25-15 | 14-0 | ***97*** | 97-87 | 86-73 | 72-49 | 48-29 | 28-0 |
| ***52*** | 52-47 | 46-39 | 38-26 | 25-16 | 15-0 | ***98*** | 98-88 | 87-74 | 73-49 | 48-29 | 28-0 |
| ***53*** | 53-48 | 47-40 | 39-27 | 26-16 | 15-0 | ***99*** | 99-89 | 88-74 | 73-50 | 49-30 | 29-0 |
| ***54*** | 54-49 | 48-41 | 40-27 | 26-16 | 15-0 | ***100*** | 100-90 | 89-75 | 74-50 | 49-30 | 29-0 |

#  Systém hodnotenia žiakov s vývinovými poruchami učenia

## Dyslexia

Žiaci s vývinovou poruchou učenia - **dyslexia**, sú riadne klasifikovaní s prihliadnutím na špecifickú poruchu. K žiakom je individuálne pristupované podľa odporúčania špeciálneho pedagóga a prihliada sa na ich pracovné tempo.

## Dysgrafia

Žiaci s vývinovou poruchou učenia – **dysgrafia**, sú riadne klasifikovaní s prihliadnutím na špecifickú poruchu. U žiakov sa nehodnotí úprava zošitov a rešpektuje sa ich osobné pracovné tempo. K žiakom je pristupované individuálne podľa odporúčania špeciálneho pedagóga.

## Dysortografia

Žiaci s vývinovou poruchou učenia – **dysortografiou**, sú riadne klasifikovaní, s výnimkou klasifikovania diktátov a pravopisných cvičení. Tieto nie sú klasifikované známkou, ale je zaznamenaný len počet chýb. K žiakom je pristupované individuálne podľa odporúčania špeciálneho pedagóga.

**3 Školská stratégia znižovania školského neúspechu a podporné opatrenia pre žiakov v závislosti od výchovno-vzdelávacích potrieb žiakov**

**1. Monitoring žiakov -** v spolupráci s triednym učiteľom vyučujúci v danej triede a vychovávateľka (ak žiak navštevuje ŠKD), na základe sledovania prejavov v správaní žiaka, hodnotení jeho pokroku, prác a výsledkov, ktoré vedú k možnému neúspechu či opakovaniu ročníka, vyberú žiakov na základe tabuľky: Index ohrozenia školským neúspechom. Viď príloha.

**2. Identifikovanie príčin rizika -** prostredníctvom rozhovorov s rodičmi a medzi sebou navzájom, získame informácie, ktoré pomôžu určiť dôvody, prečo žiak vymeškáva vyučovanie alebo prečo sa zhoršili jeho školské výsledky, prípadne iné okolnosti, ktoré môžu viesť k školskému neúspechu.

**3. Podpora v škole -** zavedieme podporné opatrenia pre žiakov formou skupinového stretnutia s pracovníkmi CPPPaP v Senci (alebo aj iné organizácie poskytujúce podporu v takýchto prípadoch), individuálna intervencia v rámci edukácie aj mimo vyučovania.

**4. Podpora v spolupráci s inými organizáciami -** spolupráca s CPPPaP, rodičmi, prípadne ÚPSVaR.

**Stratégie znižovania školského neúspechu:**

**Realizujeme nasledujúce stratégie a podporné opatrenia pre žiakov v závislosti od výchovno-vzdelávacích potrieb žiakov:**

* individuálne rozhovory so žiakmi a s rodičmi žiakov,
* v triedach zvolíme intervenciu v podobe podpory a pomoci žiakom v rámci výchovno-vzdelávacieho procesu,
* u žiakov, ktorí majú zdravotné znevýhodnenie, zabezpečíme pri edukácii pedagogického asistenta,
* v rámci prípadného doučovania sa zameriame na prekonávanie jazykovej bariéry u žiakov a na rozvíjanie kompetencií, s ktorými má žiak problém,
* v rámci intervencie budeme spolupracovať pri vytváraní optimálnych podmienok pre zabezpečenie úspešnosti žiakov a pri vytváraní neohrozeného prostredia školy,
* podporíme pozitívnu sociálnu klímu prostredníctvom rôznych aktivít zameraných na predchádzanie sociálno-patologických javov v triednych kolektívoch,
* spolupráca s triednym učiteľom pri vytváraní optimálnych podmienok pre zabezpečenie úspešnosti žiakov na vyučovaní za pomoci prípadného pedagogického asistenta,
* kedykoľvek byť k dispozícií žiakom v prípade ich potreby,
* spolupráca s CPPPaP, rodičmi a ÚPSVaR-om.

**PRÍLOHA**

**Index ohrozenia školským neúspechom**

.............................................................................. .............................................

|  |  |  |
| --- | --- | --- |
| **Identifikátory rizika** |  **Áno**  | **Nie** |
| **Žiak opakuje ročník** |  |  |
| **Žiak má zvýšený\* počet vymeškaných neospravedlnených hodín** |  |  |
| **Žiak je dieťaťom z rodiny v hmotnej núdzi** |  |  |
| **Žiak pochádza zo SZP** |  |  |
| **Žiak bol dlhodobo v zahraničí** |  |  |
| **Je žiak so zdravotným znevýhodnením** |  |  |
| **U žiaka sa prejavujú samotárske sklony, nezáujem, apatia, úzkosť** |  |  |
| **Žiak má zvýšený\* počet vymeškaných ospravedlnených hodín** |  |  |
| **U žiaka sa prejavujú silné emócie, nepriateľské správanie sa voči spolužiakom, zmena nálad** |  |  |
| **Žiakovi sa výrazne zhoršil prospech v minulom školskom roku** |  |  |
| **Žiak stratil motiváciu, nemá záujem o školu** |  |  |
| **Žiak má dlhodobo nepriaznivé domáce prostredie** |  |  |
| **Žiak má náhlu kritickú situáciu v rodine** |  |  |
| **Žiak sa nevzdeláva v materinskom jazyku a spôsobuje mu to problémy** |  |  |
| **iné...** |  |  |

Meno a priezvisko žiaka:trieda

\* zvýšený počet hodín je potrebné vnímať ako nárast hodín oproti bežnému priemeru vymeškaných hodín v príslušnom ročníku

Napriek tomu, že je žiak v riziku, môže byť vplyvom správne poskytnutej pomoci, eliminácií príčiny v škole úspešný. Preto táto analýza slúži len ako prostriedok sledovania žiaka, príznakov, ktoré môžu, ale pri správnej a rýchlej pomoci zásadne nemusia viesť ku školskému neúspechu.